GiliGold/VAD_KnessetCorpus huggingface dataset:
עמירה דותן: אנחנו רוצים לומר שכאשר אומרים כך וכך, הפירוש הוא כך וכך.
עמירה דותן: כלומר, בשפה שלך ההדיוטית, הלא הלכתית, הלא יודעת דיני הלכה, תביני שזה מה שנאמר, ואז קחי את שיקול הדעת שלך מה את עושה.
עמירה דותן: היום חלק גדול מהעניין הוא חוסר ההבנה.
עמירה דותן: אני מבינה מה שאתה אומר ואני פשוט רוצה שאני אציג את זאת שלא מבינה ולכן אני רוצה שמישהו יעזור לי לקבל את הפירוש הזה.
עמירה דותן: אם אתם בין כה וכה עושים את זה, צריך פשוט לשפר את הנוהל לפי רוח הדברים שנאמרו כאן ואני מאוד הייתי רוצה לדעת שאמנם הנוהל הזה מתקיים ותאמר לי מתי אנחנו יכולים לראות את הנוהל החדש.
עמירה דותן: אנחנו לא רוצים כמובן להיות עם פטיש, אבל אנחנו באמת חושבים שאם מצאנו כאן את הגשר הקטן הזה, בוא נממש אותו ותאמר לנו מתי נוכל לראות נוהל חדש.
נסים זאב: במשפט הבהרה של בית הדין שהפסק בעצם בא ואומר שאתם לא מגורשים בפועל, יש להוסיף את המהלך הבא.
עתניאל שנלר: את ההלכה.
נסים זאב: את מתן הגט.
אליהו בן-דהן: דווקא בנקודה הזאת אין אחד בישראל, עם כל הכבוד לפרץ סגל, שחושב שכאשר בית הדין נתן פסק דין לגירושין, הוא מגורש.
אליהו בן-דהן: כולם יודעים שצריכים גט.
עמירה דותן: לא נעים לי לומר, אבל כולנו בורים בנושא הזה.
קרן ארקין-חן: אני רוצה להסב את תשומת לב הנוכחים כאן, ואני מצטערת שלא ניתנה לי זכות הדיבור לומר את זה קודם כי זה מאוד רלוונטי למה שאנחנו מדברים, שהצעת חוק שמרכז ארקמן ניסח ושלקחו אותה חברי הכנסת גדעון סער , זבולון אורלב ויולי אדלשטיין בנושא הזה בדיוק, שמקנה לבית הדין כלים ביצועיים לענות על הליקוי שמבקר המדינה מצא, עולה לדיון בוועדת השרים ביום ראשון.
קרן ארקין-חן: ציינתי את הדברים האלה גם בישיבה הקודמת.
עתניאל שנלר: אני רוצה לומר לפרוטוקול שלא נטעה.
עתניאל שנלר: כל נושא שיעלה כאן, אני מכיר חמש-שש-שבע יוזמות חקיקה.
עתניאל שנלר: אם אנחנו נתחבר אחרי יוזמות החקיקה שקרוב לוודאי אף אחת מהן לא תעבור, לא יהיה כאן שום שינוי.
עתניאל שנלר: אם אנחנו רוצים באמת לעשות שינוי, אנחנו צריכים להתעלם מהחקיקה.
: למה הצעת החוק הזאת לא תעבור?
עתניאל שנלר: אני מעריך שהיא לא תעבור.
עמירה דותן: תודה על הצעת החוק ותודה על העבודה שלכם.
עתניאל שנלר: אני רוצה שאנחנו נמצא פתרון בכל הכלים בלי חקיקה על מנת שתקבלו את מה שמגיע לכם כי אתם לא משרתים את עצמכם אלא משרתים את הציבור ולציבור מגיע שיהיה לכם כסף כדי לשרת אותו.
עתניאל שנלר: לא שר האוצר יאמר שאין לו כסף.
זאב אלקין: לא שמתי לב שזה עוזר מול משרד האוצר.
: הצעת החוק עליה דיברה הגברת תגיע לוועדת השרים, אבל תבוא פקידה מהאוצר ותאמר שהיא עולה כך וכך.
קרן ארקין-חן: אין לה עלות כל כך גבוהה.
: עלות גבוהה מאוד.
: אני בעד.
עמירה דותן: אני רוצה שהכנסת הזאת תהיה כנסת אקטיבית שצד החוקים היא גם תעשה פיקוח.
עמירה דותן: כאן אנחנו רוצים לתת את הכלים.
: גבירתי היושבת-ראש, אני מבקש לומר בקצרה מספר משפטים.
: כל אחד שמגיע לערכאה שיפוטית במדינת ישראל, מרגיש לא נוח.
: כאשר תובעים אותי בבית משפט השלום או בבית המשפט המחוזי או בבית המשפט לתעבורה, אני מגיע, אני גם חרדי, השופטים חילונים ואני מרגיש לא נוח בין החילונים אבל אני מוכרח להופיע, זה בית המשפט, אבל אני מרגיש מאוד לא נעים.
: במיוחד שכופים עלי לבוא וזה דבר שאני לא רוצה בו.
: אותו הדבר גם בבתי הדין הרבניים.
: מגיעים אליו אנשים דתיים ואנשים שאינם דתיים.
: אגב, אני גם לא מבין את השפה של השופטים.
: אומרים לי הלכה 46(8) לפסקה זאת וזאת.
: גם כאשר מגיעים לבתי הדין הרבניים, מגיעים במצב לא טוב.
: זוג שהולך להתגרש, כתוב שמזבח מוריד עליו דמעות וזה הדבר הכי נורא.
: קראנו בפרשיות האחרונות, בפרשת נשוא, שימחא שמו של הקדוש ברוך הוא, העיקר שיהיה שלום בית.
: זה דבר שהוא ברור לחלוטין.
: מגיע זוג לבית הדין הרבני והולך להתגרש, דבר הכי נורא שיכול להיות במערכת וזה הרבה יותר גרוע מאשר תביעה של מס הכנסה בבית המשפט.
: כאן מדובר בחיים האישיים ביותר של האדם, שזה דבר נורא וממילא גם יש אנטגוניזם מול המערכת השיפוטית הזאת, אפילו אם היא תהיה טובה והכי טובה.
: יש אנטגוניזם, במיוחד שלפני שנכנס הזוג שאיננו דתי לבית הדין הרבני, הוא קרא את עיתון "הארץ" וראה שם השמצות נגד הדתיים והוא הגיע עם דעות קדומות על האנשים שהולכים עם לבוש כזה של דיינים.
: אני לא הייתי מבקש את רשות הדיבור אלמלא דבריו של דוקטור פרץ סגל.
: אנחנו דנים באמת דיון מאוד טוב ואני מאוד שמח ומקווה שימומשו הדברים האלה לטובת הציבור, בגלל שבמקרים רבים זה גם מפגש של אנשים שאינם דתיים עם הדתיים וזה מפגש מאוד מאוד לא מוצלח.
: זאת אומרת, הזוג מגיע בעצבים וב-50 אחוזים מהמקרים הערכאה השיפוטית של הדיינים היא נגד אחד מהצדדים.
עתניאל שנלר: מספיק ללכת לבית הדין הגדול כמו שהוא היום, ולא צריך להמשיך בתיאורים.
זאב אלקין: בחיפה לא מאשרים תקציב לבניין החדש.
: משרד המשפטים בעניין של שירות לציבור לא בידיים נקיות.
: ממש לא בא בידיים נקיות מכיוון שאם באמת טובת הציבור לנגד עיניו, הדבר הראשון שיוציא את בתי הדין כמו שהוציאו את בתי המשפט מהמבנים העלובים האלה במיוחד כאשר אנחנו מדברים על מפגש בין דתיים לחילוניים.
עמירה דותן: הערה נכונה.
זאב אלקין: ועדת הכספים לא מאשרת.
עתניאל שנלר: יכול להיות שזה חלק שאנחנו צריכים לעשות בו.
עמירה דותן: אנחנו נעסוק בנושא הזה וגם נאמר את אמירתנו.
עמירה דותן: הרב גפני צודק לגמרי.
: כאשר ישבנו כאן בוועדה, אמר כאן נציג משרד האוצר שהתקציב של בתי המשפט גדל הרבה יותר מאשר מספר הדיונים שמתקיימים בבתי המשפט.
: לא ראיתי שזה נעשה לגבי בתי הדין.
עמירה דותן: אנחנו לא נתחמק מהנושא הזה.
זאב אלקין: ועדת הכספים מעכבת כבר מספר שבועות את התקציב לבנין החדש של בית הדין בחיפה כי האמון של ועדת הכספים בבתי הדין נפגע בעקבות כל מיני אירועים שקרו לאחרונה בבתי הדין.
: לא לאחרונה אלא מאז קום המדינה.
עמירה דותן: בנושא הספציפי הזה, האם אנחנו יכולים לסגור אותו?
: אני רוצה להשלים את דבריי.
: את לא יכולה כל היום לחיות עם דרכיה דרכי נועם.
עמירה דותן: למה?
עמירה דותן: אתה לא תקלקל אותי.
עמירה דותן: גם הבית הזה לא יקלקל אותי.
עמירה דותן: עובדה.
עמירה דותן: עשיתי כבר כמה דברים בחיים שלי והכל בנועם.
: מה שדוקטור פרץ סגל אמר, מלבד הדברים הטכניים שלזה הסכמנו, הוא אמר גם מה הדיינים צריכים לעשות.
עתניאל שנלר: הוא לא אמר את זה.
עמירה דותן: לא, הוא לא אמר.
עמירה דותן: ממש לא.
: אז הכל בסדר.
עמירה דותן: זה לא היה על הפרק.
: את צריכה לעשות סדנה איך אפשר לפעול כך בדרכי נועם.
עתניאל שנלר: לא צריך סדנה אלא צריך לקרוא את החפץ חיים וללמוד פרקי אבות.
: גבירתי היושבת-ראש, אנחנו כבר כמעט שעה דנים במשהו שלדעתי יהיה הרבה מאוד עניינים של נוהל.
: אני אתחיל מזה שיש תקנות סדרי דיון גם בבתי הדין.
: אני הבנתי שכרגע גם יושבים ובוחנים ועושים השוואה בין מערכת א' למערכת ב' ככל שניתן כדי להפוך את התקנות האלה גם לישימות וגם להוגנות ואת זה שמענו גם מפי נשיא בית הדין שאמר שהנושא הזה עומד להסתיים בקרוב, כך שאנחנו מבחינתנו כבר רואים בעצם את השיפור שעומדים לעשות במערכת.
עמירה דותן: שמענו שכן.
: מצוין.
: אני עומד להציע משהו נוסף.
: מכיוון שזה תלוי הרבה במשרד המשפטים איך הוא יעמוד כלים לצורך כך, אני חושב שבבית הדין חסר הנושא של ייעוץ לאזרח כפי שיש היום בבתי המשפט.
: בבתי המשפט יושבים היום סטודנטים מתנדבים, כאלה שנותנים הכוונה לאזרח שיוצא או נכנס והוא מבולבל.
: אם זה יהיה בבתי הדין, זה יקל על הצדדים שמופיעים ללא עורכי דין וזה יקל בנוהל שיאמר להם מה הם אמורים לעשות.
: המזכירויות עמוסות ולא מסוגלות לתת את העצות האלה, מה עוד שגם פוחדים לתת אותן כי זה עלול להתפרש אחרת.
קריאה: אין להם כישורים לזה.
: נכון, אין להם כישורים.
: לכן צריך להקים מעין צוותי ייעוץ בכל בית דין, שירות שניתן חינם וללא תשלום.
קריאה: יש סטודנטים.
: בוודאי, הם נותנים את השירות הזה בחינם.
עמירה דותן: זה רעיון יפה מאוד.
: אם נטיל את זה על הסיוע המשפטי, בוודאי יקפצו מחר ויאמרו שזה עולה כסף, אבל אם זה עולה כסף, זה עבור תיקון אותו רושם שציינת, שהאזרחים מסתובבים שם ולא יודעים למי לפנות.
עמירה דותן: הרב בן-דהן, הועלה כאן רעיון יפה מאוד לקחת מתנדבים מבתי הספר למשפטים באוניברסיטאות.
עמירה דותן: אתה מוכן לזה?
זאב אלקין: אם את רוצה שיהיה ייעוץ רלוונטי, אלה לא צריכים להיות סטודנטים מבתי הספר למשפטים.
: לטוענים הרבנים יש ארגון והם מוכנים לקחת את זה על עצמם.
יוסף וסרמן: אנחנו מוכנים לקחת על עצמנו ולעשות את זה.
עמירה דותן: הרב בן-דהן, הרעיון שאנחנו עוסקים בו הוא באמת עם הפנים לקהל כך שזה יהיה הרבה יותר נגיש, ברור ובלשון של בני אדם.
עמירה דותן: יש כאן רעיון נוסף, לדעתי יפהפה, שיכול מאוד לעזור.
עמירה דותן: כאן מחויבת הפתיחות שלכם להרים את הכפפה.
עתניאל שנלר: כמעט כל נושא כאן יש לו ממשק להרבה מאוד נושאים שנדון בהם בהמשך.
עתניאל שנלר: על סדר היום גם שאלה של הכשרת הדיינים.
עתניאל שנלר: אחר כך יש לנו על סדר היום את נושא מעמדם, הכשרתם ופעילותם של הטוענים הרבנים.
עתניאל שנלר: חבר הכנסת מיכאלי העלה רעיון יוצא מן הכלל, נשאיר אותו עכשיו, את דרכי היישום, כאשר נדון על הכשרת הדיינים והטוענים הרבנים ועל הסמכתם ונראה איך אנחנו משלבים את הרעיון הזה.
עתניאל שנלר: לסגור עכשיו, זה יהיה מוקדם מדיי.
עמירה דותן: לא, לא נסגור עכשיו אבל כן נשאל לגבי הנכונות של הנהלת בתי הדין לקבל אנשים מהסוג הזה.
עמירה דותן: כמו שאמר הרב גפני, אפילו להרחיב את הפנים הידידותיות כדי שאנשים שנכנסים למערך דתי והם לא דתיים, ייתקלו באנשים שמדברים בשפה שלהם.
עמירה דותן: נראה לי שזה רעיון מאוד מאוד פורה, מאוד יצירתי ומאוד מאוד נכון.
זאב אלקין: למה אתה רוצה לדחות את זה?
עתניאל שנלר: לדיינים היום אין מתמחה וזה כאשר כל שופט בבית משפט מחזיק מתמחה.
: צודק.
בתיה כהנא-דרור: אני שמחה מאוד על זה שבתי הדין קיבלו את העניין של הקמת המנגנון.
: לא, יכול להיות שיהיה מחסור בתקציב, ואז זה לא יתבצע.
בתיה כהנא-דרור: לא, זאת לא שאלה תקציבית.
בתיה כהנא-דרור: אני רוצה להעיר שאין חדש תחת השמש כי בתי הדין הרבניים כבר התחייבו על כך בשנת 2004 ואני אקריא את הדברים.
עתניאל שנלר: איך את תורמת לדיון שלנו עכשיו באמרה הזאת?
בתיה כהנא-דרור: אני רוצה לחזק את יושבת-ראש וגם אותך, שאתה לא מאמין בהצעת החוק אלא אתה מאמין במנגנונים, ביצירת מנגנונים, ולא בהצעות חוק.
בתיה כהנא-דרור: יושבת-הראש מדברת על לוח זמנים ואיך אנחנו באמת ערבים לכך שזה לא יישאר כפי שזה.
בתיה כהנא-דרור: הרי לא השתנה שום דבר.
בתיה כהנא-דרור: ב-2004 זה כבר הובטח.
עמירה דותן: את צודקת.
עמירה דותן: אנחנו יכולים או לבכות על חלק שנשפך או לומר כמה נורא או להסתכל קדימה ולומר מה כן לעשות.
: אי אפשר להשאיר באוויר את האמירה הזאת שזה כבר הובטח.
: איפה זה הובטח?
אליהו בן-דהן: אין שום הבטחה.
עמירה דותן: זה לא משנה.
עמירה דותן: אני רוצה שנהיה יותר חיוביים בגישה שלנו.
עמירה דותן: יש כאן בהחלט הרמת הכפפה.
עמירה דותן: זה לא חד משמעי וזאת לא הנחיה ולא הנחתה אלא יש פה הרמת כפפה של הארגון שעליו אנחנו מדברים.
עמירה דותן: אנחנו צריכים לחזק את הרמת הכפפה הזאת ולתת לו את הכלים לעשות את זה.
יוסף וסרמן: אני מבקש לומר לפרוטוקול שאנחנו מוכנים כבר לתת את העזרה של טוענים וטוענות רבניים שהם יהיו לרשות בתי הדין ולתת את הייעוץ לקהל במסגרת ההתמחות שלהם.
בת-שבע שרמן-שני: בעניין הנכונות של בית הדין להוציא איזשהו טופס אחרי שניתנת החלטה על גירושין, עוד נקודה שכדאי להכניס כאן, נקודה שהעליתי כבר מספר פעמים.
בת-שבע שרמן-שני: טקס הגט עצמו הוא טקס שלא מוכר לציבור הרחב ויצא כמה פעמים שישבתי בחוץ ואנשים שאלו אותי אם ירקו עליהם וכולי.
בת-שבע שרמן-שני: יש איזושהי בורות מאוד גדולה בעניין הזה.
בת-שבע שרמן-שני: זה לא משהו שהם רואים כמו טקס נישואין.
בת-שבע שרמן-שני: כדאי מאוד שגם זה יצורף להזמנה לסידור גט כדי שאנשים ידעו פחות או יותר לקראת מה הם הולכים.
אליהו בן-דהן: בזמנו חשבנו אפילו לצלם סרטון.
יוסף וסרמן: צריך להכניס את זה לבתי הספר.
יוסף וסרמן: ששרת החינוך שלנו תכניס תוכנית שאומרת מה זאת יהדות, מה זה גט ומה זה נישואין.
עתניאל שנלר: זה לא לדיון היום.
: זה קטע שבית הדין צריך לעשות את זה.
עמירה דותן: אני מאוד מודה לכם על הדיון.
עמירה דותן: אני חושבת שמאוד התקדמנו.
עמירה דותן: אני מאוד מודה להנהלת בתי הדין על הנכונות.
עמירה דותן: שבת שלום לכולם ותודה רבה.
עמירה דותן: אנחנו ממשיכים בנושא הזה המינהלי גם בשבוע הבא.
: שוב אני מבקש שהישיבה לא תתקיים בימי חמישי.
מנחם בן-ששון: הצעת חוק לשכת עורכי הדין (תיקון מס' 32), התשס"ח-2008.
איתמר גלבפיש: בכנסת הקודמת הוגשה הצעת חוק ממשלתית, הצעת חוק לשכת עורכי הדין.
איתמר גלבפיש: היא עברה רציפות, דנו בה בכנסת הנוכחית במשך כ7 ישיבות.
איתמר גלבפיש: זאת הייתה הצעת חוק מס' 127 .
איתמר גלבפיש: חברי הכנסת דנו בה ארוכות ואישרו אותה לקריאה שנייה ושלישית לפני חודשים מספר.
מנחם בן-ששון: בעצה אחת עם לשכת עורכי הדין.
איתמר גלבפיש: ההצעה הונחה לקריאה שנייה ושלישית ועלתה לדיון ביום 1 באפריל 2008, כאשר היא אושרה בקריאה ראשונה ברוב של 31 חברי כנסת מול 0 חברי כנסת שהתנגדו.
איתמר גלבפיש: בקריאה השלישית נמצאו 18 חברי כנסת שהתנגדו להצעה ולכן ההצעה נפלה בקריאה השלישית.
מנחם בן-ששון: רבים מחברי הכנסת התנצלו בפני לאחר מכן על המהלך שהם נקטו.
איתמר גלבפיש: הממשלה מיהרה והניחה הצעת חוק ממשלה, שהיא מ/388, הצעת חוק לשכת עורכי הדין (תיקון מס' 32), התשס"ח-2008, שזאת ההצעה שמונחת על שולחן הוועדה בדיון הזה.
איתמר גלבפיש: ההצעה לקחה את הנוסח שהונח לשנייה ושלישית, שאותו אישרה הוועדה להנחה בפעם הקודמת.
איתמר גלבפיש: היא דומה לו כמעט במלואה, למעט כמה תיקוני נוסח.
מנחם בן-ששון: אדוני יכול לראות בזה הישג.
איתמר גלבפיש: אני לא אקרא את כל הסעיפים כאן, אלא אני אתייחס לשינויי הנוסח שהשתנו מאז דיוני הוועדה.
איתמר גלבפיש: נתחיל עם סעיף 17א לחוק העיקרי.
איתמר גלבפיש: אני מתייחס ל(3).
איתמר גלבפיש: בזמנו כתבנו שאחרי פסקה 4 יבוא 5.
איתמר גלבפיש: ועדת המינויים החליטה כי קיימות עובדות שבשלהן אין הוא ראוי לכהן כחבר בית דין משמעתי, ונמסרה לו על כך הודעה בכתב.
איתמר גלבפיש: בנוסח שמוצע עכשיו ייאמר כך: ועדת המינויים מצאה כי קיימות עובדות שבשלהן אין הוא ראוי לכהן כחבר בית דין משמעתי וכו'.
איתמר גלבפיש: אין בזה שינוי של הדין המוצע.
איתמר גלבפיש: סעיף 18ב.
איתמר גלבפיש: בנוסחים של שני סעיפי (א)(1) ו(ב)(1) כתבנו בהתחלה שחברי הלשכה שלא נתקיימה בהן אחת הנסיבות האמורות בפסקאות (1) ו(2) בסעיף 16א.
איתמר גלבפיש: כעת יהיה כתוב חברי הלשכה שתמנה הוועדה המרכזית באישור ועדת המינויים, ובלבד שלא ימונה מי שמתקיים בו האמור בסעיף 16(א)(1) או (2);.
איתמר גלבפיש: ב(ב) נאמר כרגע שבכל מחוז של הלשכה תהיה ועדת אתיקה מחוזית שבה יהיו חברים במקום בכל מחוז תהיה ועדת אתיקה מחוזית.
איתמר גלבפיש: (ג) כשיר לכהן כנציג ציבור בוועדת האתיקה.
איתמר גלבפיש: מקודם אמרנו רק ועדת אתיקה, כעת נאמר ועדת האתיקה הארצית או בוועדת אתיקה מחוזית (בסעיף זה – ועד אתיקה).
איתמר גלבפיש: ב(2), במקום להגיד הוא לא הורשע בעבירה פלילית או משמעתית, נאמר הוא לא הורשע בעבירה פלילית או בעבירת משמעת.
איתמר גלבפיש: זה גם עניין של נוסח.
איתמר גלבפיש: בסעיף (ד)(1) המקורי כתבנו המספר הכולל של חברי ועדת האתיקה הארצית וכל ועדת האתיקה המחוזית ייקבע בכללים.
איתמר גלבפיש: כעת מוצע לכתוב המספר הכולל של חברי ועדת האתיקה ייקבע בכללים, כיוון שיש לנו הגדרה של ועדת האתיקה שכוללת גם את המחוזיות וגם את הארצית.
איתמר גלבפיש: בסעיף (ה) נפלה שגגה ונכתב במקור הוועד הארצי כאשר אין דבר כזה הוועד הארצי.
איתמר גלבפיש: לכן יהיה כתוב הוועד המרכזי או הוועד המחוזי, לפי העניין, יבחר מבין חברי ועדת האתיקה הארצית או ועדת אתיקה מחוזית.
איתמר גלבפיש: גם ב18ג יש תיקוני נוסח בסעיף קטן (ב).
איתמר גלבפיש: במקום להגיד שוועדת האתיקה מטפלת בהם, אנחנו אומרים שמטופלות בידי ועדת האתיקה.
איתמר גלבפיש: בסעיף 52ב ייאמר "למעט לתפקיד נציג ציבור בוועדת האתיקה הארצית או בוועדת אתיקה מחוזית, לפי סעיף 18ב".
איתמר גלבפיש: אי תלות במילוי תפקידו זה תיקון שלא כל כך הבנתי את טיבו, אבל אולי נדון עליו גם אחרי זה בענייני הנוסח.
איתמר גלבפיש: 64א "במילוי תפקידו אין על חבר בית דין משמעתי מרות זולת מרותו של הדין".
איתמר גלבפיש: כולנו זוכרים את עילה 9 שהייתה המחלוקת האחרונה שנשארה בחוק.
איתמר גלבפיש: היא הייתה העילה הנוספת שאינה קיימת בחוק בתי המשפט לגבי סגירת הדלתיים.
איתמר גלבפיש: אני אקרא את הרישה.
איתמר גלבפיש: 65א(ב) "בית דין משמעתי רשאי לדון בעניין מסוים, כולו או מקצתו, בדלתיים סגורות, אם ראה צורך בכך מטעמים שיירשמו, באחת מאלה".
איתמר גלבפיש: עילה 9 אמרה במקור כך: "הדיון הפומבי עלול להביא לפגיעה ממשית בעניינו המקצועי של הנאשם או בעניינו של אדם אחר, במידה העולה על הנדרש מהעניין הציבורי שבפומביות הדיון".
איתמר גלבפיש: הנוסח הכחול יגיד דבר אחד.
איתמר גלבפיש: אני אציע נוסח שלישי שנראה לי שנסכים עליו.
איתמר גלבפיש: הנוסח הכחול אומר כך: "הדיון הפומבי עלול להביא פגיעה ממשית בעניינו המקצועי של הנאשם או בעניינו של אדם אחר, העולה על הפגיעה בעניין הציבורי שבפומביות הדיון".
איתמר גלבפיש: הנוסח שאני מציע הוא כדלקמן: "הדיון הפומבי עלול להביא לפגיעה ממשית בעניינו המקצועי של הנאשם או בעניינו של אדם אחר, ויש להעדיף את מניעת הפגיעה על פני העניין הציבורי שבפומביות הדיון".
איתמר גלבפיש: הנוסח הזה מתבסס על נוסח סעיפי 1 בסעיף 70 לחוק בתי המשפט.
איתמר גלבפיש: הוא אומר כך: "בית המשפט רשאי לאסור פרסום שמו של חשוד שטרם הוגש נגדו כתב אישום או פרט אחר לפרטי החקירה, אם ראה כי הדבר עלול לגרום לחשוד נזק חמור, ובית המשפט סבר כי יש להעדיף את מניעת הנזק על פני העניין הציבורי שבפרסום".
דרור ארד – איילון: אם מדקדקים בעצם המבחן הניסוח שלך הוא ניסוח דו-שלבי.
דרור ארד – איילון: קודם צריך לקבוע שיש פגיעה ממשית, רק אז דנים באיזון.
דרור ארד – איילון: כאן יש רק את נוסחת האיזון.
דרור ארד – איילון: יש מצד אחד פגיעה ממשית, מצד שני פגיעה.
דרור ארד – איילון: פה צריך להחליט אם זה עולה.
דרור ארד – איילון: לפי הנוסח הזה, גם אם זה עולה עדיין הוא צריך להחליט.
מנחם בן-ששון: למה שלא תשאיר את הניסוח של הכחול?
מנחם בן-ששון: הכחול טוב.
איתמר גלבפיש: הכחול אומר: "הדיון הפומבי עלול להביא לפגיעה וכדומה".
איתמר גלבפיש: צריך להחליט שזאת פגיעה ממשית.
איתמר גלבפיש: העולה על הפגיעה בעניין הציבורי שפומביות הדיון.
איתמר גלבפיש: צריך להוסיף פגיעה ממה.
איתמר גלבפיש: הפגיעה הנגרמת מסגירת דלתיים.
מנחם בן-ששון: אני מציע שנצביע על העיקרון.
מנחם בן-ששון: על הניסוח נתווכח אחר כך.
דרור ארד-איילון: דווקא סעיף 9 מתאים יותר לנוסחאות האיזון של חיסול החקיקה.
איתמר גלבפיש: אתה לא תמצא פגיעה עולה על...
איתמר גלבפיש: בעברית חסר פה.
איתמר גלבפיש: פגיעה שנגרמת ממה?
דרור ארד-איילון: תסתכל על הניסוח המוצע על ידי ועדת נאור ביחס לכיבוד הסדרי טיעון.
דפנה גלוק: הפגיעה העולה בעניין הציבורי של פומביות הדיון.
איתמר גלבפיש: חסר לי בעברית ממה הפגיעה.
דפנה גלוק: על סגירת הדלתיים.
דרור ארד-איילון: לא על הפגיעה בעניין הציבורי שבפומביות הדיון.
איתמר גלבפיש: אני יכול להוסיף שבסגירת הדלתיים.
מנחם בן-ששון: סגירת הדלתיים טוב לי.
איתמר גלבפיש: יש לנו את הוראת השעה.
איתמר גלבפיש: הנוסחים של מינוי לראשונה והוראת מעבר שונו לחלוטין.
איתמר גלבפיש: סעיף 26 (א) "בסעיף זה ובסעיף 27, "המועד הקובע" – 12 חודשים מיום פרסומו של חוק זה.
איתמר גלבפיש: (ב) חברי ועדת המינויים ימונו לראשונה לפי הוראות סעיף 18ד לחוק העיקרי, כנוסחו בסעיף 10 לחוק זה, בתוך שלושה חודשים מיום תחילתו של חוק זה".
איתמר גלבפיש: זה למעשה יום פרסומו.
מנחם בן-ששון: כך היה קודם?
איתמר גלבפיש: (ג) "חברי בית הדין המשמעתי הארצי ובתי הדין המשמעתיים המחוזיים, ימונו לראשונה לפי הוראות סעיפים 14 ו15 לחוק העיקרי, כנוסחם בסעיפים 2 ו3 לחוק זה, עד המועד הקובע".
איתמר גלבפיש: מה שהושמט כאן זה מועד תחילת הכהונה.
איתמר גלבפיש: זאת טעות.
איתמר גלבפיש: צריך להגיד כאן בסוף שיחלו לכהן בתפקידם במועד האמור.
איתמר גלבפיש: זה הנוסח שקבענו לשנייה ושלישית.
איתמר גלבפיש: יש יום אחד שמחליפים בין המכהנים לאלה שיכהנו לאחר מכן.
איתמר גלבפיש: (ד) "חברי ועדת האתיקה הארצית וועדות האתיקה המחוזיות ימונו לראשונה לפי סעיף 18ב לחוק העיקרי, כנוסחו בסעיף 10 לחוק זה, עד המועד הקובע, ויחלו לכהן בתפקידם במועד האמור.
איתמר גלבפיש: (ה) הפרקליטים ימונו לראשונה לפי הוראות סעיף 18ג לחוק העיקרי, כנוסחו בסעיף 10 לחוק זה, בתוך שלושה חודשים מהמועד הקובע, ויחלו לכהן בתפקידם בתום שלושה חודשים מהמועד הקובע.
איתמר גלבפיש: 27.
איתמר גלבפיש: (א) תחילתם של סעיפים 60א, 63, 70 ו71 לחוק העיקרי, כנוסחם בסעיפים 12,13,18 ו19(3) לחוק זה, במועד הקובע.
איתמר גלבפיש: (ב) הוראות סעיפים 65א ו69ב לחוק העיקרי, כנוסחם בסעיפים 16 ו17 לחוק העיקרי, יחולו על קובלנות המוגשות ביום תחילתו של חוק זה ואילך.
איתמר גלבפיש: (ג) הוראות סעיף 71 לחוק העיקרי, כנוסחו בסעיף 19(1) ו(2) לחוק זה, וסעיף 41(ג) לחוק הנוטריונים, כנוסחו בסעיף 25(1)(א) לחוק זה, יחולו על ערעור על פסק דין של בית הדין המשמעית הארצי המוגש ביום תחילתו של חוק זה ואילך.
איתמר גלבפיש: (ד) הוראות סעיפים 72 ו78 לחוק העיקרי, כנוסחם בסעיפים 21 ו22 לחוק זה, וסעיפים 41(ד) לחוק הנוטריונים כנוסחם בסעיף 25 לחוק זה, יחולו על קובלנה שביום תחילתו של חוק זה טרם ניתן פסק דין של בית דין משמעתי מחוזי בעניינה.
איתמר גלבפיש: (ה) חברי בית הדין המשמעתי הארצי ובתי הדין המשמעתיים המחוזיים המכהנים ערב תחילתו של חוק זה, ימשיכו לכהן בתפקידם עד המועד הקובע, כלומר עוד שנה ממועד הפרסום לכשיתקבל".
דרור ארד-איילון: האם אפשר להאריך כהונה שפוקעת ביולי הקרוב באמצעותכם?
איתמר גלבפיש: מדוע לא? ... ולעניין כהונתם ימשיכו לחול ההוראות לפי החוק העיקרי כנוסחו ערב תחילתו של חוק זה.
איתמר גלבפיש: (ו) "בקובלנה שבמועד הקובע טרם ניתן בעניינה פסק דין סופי תבוא ועדת האתיקה הארצית או ועדת האתיקה המחוזית במקום הוועד המרכזי או ועד מחוזי, כקובלת או כמערערת, הכל לפי העניין, החל במועד הקובע".
דוד רותם: אני רוצה לחזור על הרעיון שאתה, אדוני היושב-ראש, העלית בזמנו, שזה יהיה סגור ושזה יהיה עם נציג ציבור.
מנחם בן-ששון: כשדיברתי מעל במת הכנסת ראיתי ואני עדיין רואה את זה כהישג שלשכת עורכי הדין מציעה לנו מתכונת אחרת שקופה.
מנחם בן-ששון: במקום נציג ציבור יכול להיות אדם שהוא קשור מאוד לארגון.
מנחם בן-ששון: במקרה הזה אתה פותח את הדיון לציבור, אתה לא נשאר בחדרי חדרים.
מנחם בן-ששון: את זה ראיתי כיתרון גדול.
מנחם בן-ששון: אתה אמרת לי שהאיזון הוא איזון לא ראוי.
דוד רותם: אני חושב שהדיון צריך להיות תמיד סגור, כי בסופו של דבר אנחנו עוסקים בדברים שהם בתחום האתיקה ולא בתחום המשפט הפלילי, דיני העונשין או המשפט האזרחי.
דוד רותם: כאשר מדובר בענייני אתיקה זה לפעמים גם יכול להיות שהמתלונן או הלשכה החליטו להעמיד לדין על דבר שהוא משונה.
דוד רותם: אני הייתי חבר בית הדין המשמעתי.
דוד רותם: הועמד עו"ד לדין על כך שהוא אישר תצהיר שלא בנוכחות המצהיר.
דוד רותם: סיפור המעשה הוא כדלהלן: זוג הגיש בקשה למשכנתא.
דוד רותם: מתברר שהם לא זכאים כי הייתה להם משכנתא קודם ובתצהיר כתוב שלא הייתה להם משכנתא.
דוד רותם: לקחו אותם לחקירת משטרה והשוטר אמר לגברת שהיא לא חתמה על זה בפני עורך דין.
דוד רותם: העבירו את זה ללשכת עורכי הדין והוגשה תלונה.
דוד רותם: העמידו אותם לדין על מתן עדות כוזבת.
דוד רותם: באתי ואמרתי שאם זה לא היה תצהיר הם לא היו יכולים להעמיד אותם לדין.
דוד רותם: אם מעמידים אותם לדין, איך באים עכשיו כנגד עורך הדין?
דוד רותם: שמו של עורך הדין יופיע בעיתונות בנוגע לכך שהוא אישר תצהירים והוא עזר לרמות את משרד השיכון.
דוד רותם: אני מעדיף בית דין סגור ושיהיה שם נציג ציבור.
דוד רותם: אז אתה שומר על השקיפות.
מנחם בן-ששון: האם העדפה הזאת שאתה מעדיף לא נובעת מהיכרות מעמיקה שלך את האירועים?
מנחם בן-ששון: יכול להיות שאנחנו עכשיו ניכנס לעידן אחר.
מנחם בן-ששון: מה אומר העידן האחר?
מנחם בן-ששון: העידן האחר אומר שיש גוף שהרגיל אותנו לזה שהשקיפות היא שקיפות.
מנחם בן-ששון: אני לא סוגר את זה בחדרי חדרים.
מנחם בן-ששון: רוב הדיונים הם לא כמו שתיארת.
מנחם בן-ששון: נכחתי בדיון אחד, אבל ראיתי את סדר היום של הוועדה שעורך הדין ארד-איילון מנהל.
מנחם בן-ששון: אלה דברים שיכול להיות שיש עניין כציבור.
מנחם בן-ששון: לפי הבנתי, המסר הזה הוא מסר משמעותי.
מנחם בן-ששון: נתת להם שיקול דעת.
מנחם בן-ששון: עורך דין שמרגיש שהוא עומד להיות מופלל או מוכה ברבים ועומדים לשבור את מטה לחמו, יבוא ויגיד את זה בבית הדין הנכבד.
מנחם בן-ששון: הוא יקרא את הסעיף ויאמר כך: "בית דין משמעתי רשאי לדון בעניין מסוים, כולו או מקצתו, בדלתיים סגורות, אם.
מנחם בן-ששון: אחת מאלה: הדיון הפומבי עלול להביא לפגיעה ממשית בעניינו המקצועי של הנאשם או בעניינו של אדם אחר, העולה על הפגיעה.
מנחם בן-ששון: שבסגירת הדלתיים".
מנחם בן-ששון: זה שיקול דעת.
מנחם בן-ששון: אמר אז חבר הכנסת מיכאלי שברגע שאתה מוסיף על זה נתת שיקול דעת לאב בית הדין .
מנחם בן-ששון: כאן יש שיקול דעת .
מנחם בן-ששון: הם אנשים שמכירים את זה.
מנחם בן-ששון: אגב, אני יכול לסגור דיון בדלתיים.
מנחם בן-ששון: אומר לך הרישה של הסעיפים אם מסתבר שאתה לא צודק אז אני פותח דלתיים.
דוד רותם: זאת פגיעה ממשית.
מנחם בן-ששון: בשלב הראשון התחלתי בסגירת דלתיים.
מנחם בן-ששון: הגיע המקרה אליו.
מנחם בן-ששון: אתה אומר לו: "תשמע, זה מקרה עדין.
מנחם בן-ששון: יש מקרים שבהם כל המטרה היא להוציא את דיבתך רעה".
מנחם בן-ששון: אני יכול לשכנע אותו שהמקרה הזה הוא בעליל מקרה של הוצאת דיבה רעה.
דוד רותם: הוא יגיד לך שאין דבר כזה, כי אם אני רוצה להוציא את דיבתך רעה זה לא יגיע לבית הדין.
דוד רותם: ועדת האתיקה תסגור את זה עוד קודם.
מנחם בן-ששון: הוא יודע איך בדיוק המערכות עובדות.
דרור ארד-איילון: אחוז הזיכויים גבוה מזה שמקובל במשפט הפלילי.
דוד רותם: זה אומר שוועדות האתיקה..
דרור ארד-איילון: בתי הדין שלנו מרגישים פחות חובה לוועדות האתיקה מאשר בתי המשפט הפליליים מרגישים חובה לתביעה.
מנחם בן-ששון: מותר לך לרשום הסתייגות.
דוד רותם: אני רוצה לרשום הסתייגות.
דוד רותם: אני רוצה שבבית הדין המשמעתי יהיה נציג ציבור.
מנחם בן-ששון: זאת תהיה הסתייגות דיבור.
מנחם בן-ששון: מי בעד החוק בצורתו המתוקנת, ירים את ידו?
מנחם בן-ששון: אנחנו היום עוסקים בהצעת חוק פיצויים לנפגעי תאונות דרכים (תיקון מס' 21).
מנחם בן-ששון: באמת טוב שנפרדנו לכמה ימים.
מנחם בן-ששון: שמענו את העמדה של המועצה.
מנחם בן-ששון: טוב שכך.
מנחם בן-ששון: היא האירה את עינינו בכמה נקודות.
מנחם בן-ששון: אנחנו היום בשלים לקריאת החוק על כל זרועותיו.
עדו: הנוסח ששלחתי לכם הבוקר מכיל הצעות לדיון מטעם המועצה הציבורית להגנת הפרטיות.
עדו: ההצעה הראשונה, שהיא גם הצעה שאפשר להציע לה איזה שהוא סוג של נוסח שיענה על הבעייתיות שהציגו נציגי המשטרה, היא אותו נושא של מימוש הזכויות והרעיון להצמיד את מימוש הזכויות למטרה שלשמה יש סיבה להעברת המידע.
עדו: הנוסח שמציעה המועצה הציבורית להגנת הפרטיות הוא לפרט את רשימת החוקים מכוחם קמות הזכויות הללו, זאת אומרת מימוש הזכויות על פי חוק כך וכך וכך.
מנחם בן-ששון: מה שלא נראה לי.
עדו: הנושא השני זה לפרט תנאי מהותי, לדוגמה לשם מימוש זכויותיהם בקשר לפיצויי נפגעי תאונות דרכים.
עדו: זה הנוסח השני המוצע, שיצמיד את בקשת המידע לא רק למימוש זכויות כללי אלא גם למימוש זכויות שעוסק בקשר לפיצוי נפגעי תאונות דרכים.
עדו: הנקודה שהיועץ המשפטי לכנסת מציע זה מצד אחד לקשור את זה לפיצויי לנפגעי תאונות דרכים, ומצד שני להדגיש שעל קרנית לבחון את הבקשה.
עדו: הנוסח יהיה כך: הקרן תמסור את שם המבטח של רכב ואת מספר הפוליסה, לפי מספרי הרישום של הרכב, לנפגע או לגופים שייקבעו, בהתאם לבקשתם.
עדו: פה צריך שיצוין כי המידע נדרש להם לשם מימוש זכויותיהם בקשר לפיצוי נפגעי תאונות דרכים.
עדו: יש פה את שני הדברים.
עדו: הנושא הראשון זה עיקרון צמידות המטרה, כי זה בקשר לפיצויי נפגעי תאונות דרכים, והנושא השני זה להבהיר שבבקשה יצוין כי המידע נדרש להם.
מנחם בן-ששון: אין שום דחיפות בחוק.
מנחם בן-ששון: אין גם שום סיבה למשוך אותו.
לי דגן: מה שאתם מציעים בקשר לפיצויי נפגעי תאונות דרכים לא בטוח שכולל את כל המקרים שבהם אנחנו רוצים לטפל.